Diari Oficial de la Generalitat Valenciana


Sumari del DOGV 2627, del 16-11-1995 (1995/836745)

RESOLUCIÓ de 18 d'octubre de 1995, de la Conselleria de Cultura, Educació i Ciència, per la qual s'autoritza el centre Lope de Vega a impartir ensenyaments turístics especialitzats.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2627

Data del DOGV
:   16-11-1995

Secció del DOGV
:   ALTRES DISPOSICIONS

Número del document
:   1995/836745


Data del document
:   18-10-1995

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 18 d'octubre de 1995, de la Conselleria de Cultura, Educació i Ciència, per la qual s'autoritza el centre Lope de Vega a impartir ensenyaments turístics especialitzats.   
Vist l'expedient incoat a instància del senyor Juan Fuster Pérez y del senyor Isaac Vidal Valdés de Miranda, en el qual sol·licitaven l'obertura i funcionament del centre docent de caràcter privat Lope de Vega, situat a l'avinguda de la Diputació, s/n, de Benidorm, per a impartir ensenyaments turístics especialitzats.  
Atés que l'expedient ha estat tramés per la Direcció General d'Ensenyaments Universitaris i investigació, la qual una vegada vistos els informes emesos per la Conselleria d'Indústria, Comerç i Turisme, l'Escola Oficial de Turisme de la Generalitat Valenciana i la Secretaria General, de la Conselleria de Cultura, Educació i Ciència, elevà una proposta favorable,  
Vista la Llei Orgànica 1/1990, de 3 d'octubre, d'Ordenació General del Sistema Educatiu, segons la qual els ensenyaments de turisme continuaran regint-se per les seues normes específiques, i el Reial Decret 865/1980, de 14 d'abril, d'Ordenació dels Ensenyaments Turístics Especialitzats,  
Atés que de l'examen dels documents aportats i a la vista dels informes emesos es desprén que el centre compleix els requisits legalment assenyalats en l'article 8 del Reial Decret 865/1980, per a accedir a allò que s'ha sol·licitat.  
En l'exercici de les atribucions conferides per l'article 35 de la Llei de Govern Valencià, resolc:  
Primer  
Autoritzar l'obertura i funcionament del centre privat Lope de Vega , per a impartir ensenyaments turístics especialitzats, d'acord amb el pla d'estudis vigent.  
Segon  
Als efectes de matrícula oficial, tutela acadèmica i revalidació oficial del títol, el centre haurà de sol·licitar la inscripció en l'Escola Oficial de Turisme de la Generalitat Valenciana.  
DISPOSICIó FINAL  
Primera  
S'autoritza la directora general d'Ensenyaments Universitaris i Investigació perquè acorde les disposicions necessàries per l'execució del que s'estableix en aquesta resolució.  
Segona  
Contra aquesta resolució, que posa fi a la via administrativa, els interessats poden interposar-hi, prèvia comunicació al conseller de Cultura, Educació i Ciència, un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà del dia de la seua publicació en el Diari Oficial de la Generalitat Valenciana, d'acord amb el que estableixen l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 58 de la Llei de la jurisdicció contenciosa administrativa.  
Igualment, els interessats poden interposar qualsevol altre recurs que consideren convenient per a la defensa dels seus interessos.  
València, 18 d'octubre de 1995.- El conseller de Cultura, Educació i Ciència: Fernando Villalonga Campos.